खिलाड़ियों के बीच गेंद को पहुंचाने की विधि को पास कहते हैं। अधिकांश पास देते समय, शक्ति-वर्धन के लिए एक क़दम आगे बढाया जाता है और सटीकता सुनिश्चित करने के लिए हाथों को आगे बढ़ाते हैं।

एक प्रमुख पास "चेस्ट पास" है। गेंद, पास करने वाले के सीने से सीधे रिसीवर (पास लेने वाले) के सीने पर जाती है। एक उचित चेस्ट पास में, वेग बढ़ाने के लिए अंगूठे बाहर की ओर तड़कते हैं और डिफेंस को प्रतिक्रिया का मौक़ा नहीं मिलता।

पास का एक अन्य प्रकार है "बाउंस पास" . इसमें पास देने वाला, गेंद को अपने सीने से रिसीवर के सीने तक लहरा कर बाउंस करते हुए दो तिहाई दूरी तक ले जाता है। गेंद कोर्ट पर गिरती है और रिसीवर की ओर चली जाती है। चेस्ट पास की तुलना में बाउंस पास को पूरा होने में ज़्यादा वक़्त लगता है, लेकिन विरोधी टीम के लिए बीच में रोकना मुश्किल भी होता है (गेंद को जान-बूझ कर किक करना उल्लंघन है). इस प्रकार, खिलाड़ी भीड़ भरे मौक़ों पर या एक डिफ़ेंडर को पास करने के लिए, अक्सर बाउंस पास का उपयोग करते हैं।

"ओवरहेड पास" का प्रयोग एक डिफ़ेंडर के ऊपर से गेंद पास करने के लिए किया जाता है। गेंद, पासर के सिर के ऊपर से छोड़ी जाती है। 

"आउटलेट पास" तब किया जाता है, जब एक टीम को डिफ़ेंसिव रीबाउन्ड मिलता है। रीबाउन्ड के बाद अगला पास "आउटलेट पास" होता है।

किसी भी अच्छे पास का महत्वपूर्ण पहलू यह है कि इसे रोकना मुश्किल होता है। अच्छे पासर काफी सटीकता के साथ गेंद को पास करते हैं और उन्हें ठीक से पता होता है कि उनके प्रत्येक साथी को गेंद कहां प्राप्त करना पसंद है। ऐसा करने का एक विशेष तरीक़ा है, प्राप्त करने वाले साथी को बिना देखे गेंद पास करना.इसे कहा जाता है "नो लुक पास" 

पासिंग की एक अन्य उन्नत शैली है "बिहाइंड द बैक पास", जिसमें इसके नाम के अनुरूप, पासर द्वारा पीछे की ओर टीम के एक साथी को गेंद फेंकना शामिल है। हालांकि कुछ खिलाड़ी ऐसे पास को प्रभावी ढंग से कर सकते हैं, तथापि कई प्रशिक्षक नो-लुक या बिहाइंड द बैक पास को प्रोत्साहित नहीं करते, उनका मानना है कि इसे नियंत्रित करना मुश्किल है और इसमें टर्नओवर्स या उल्लंघन की अधिक संभावना है।

सामान्य तकनीक और तरीक़े
अमेरिकी नेशनल कॉलेज चैंपियनशिप
पासिंग
बास्केटबॉल हॉल ऑफ फ़ेम की स्थापना